Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: szóló 1990. évi XCI. törvény (a továbbiakban: Art.) rendelkezéseire azzal a megjegyzéssel, hogy ezen törvényi elõírások sem biztosítanak a helyi jogalkotás számára lehetõséget az adóigazgatási végrehajtási szabályok alkalmazásának kiterjesztésére.
Paragraph Index: 268

„4. § (4) Az a képviselõ, bizottság nem képviselõ tagja, akinek a mindenkori kommunális adó összegével számolt 60 napot meghaladó a — helyi önkormányzattal szemben fennálló — köztartozása van, vagy aki olyan jogi személyiséggel, vagy jogi személyiséggel nem rendelkezõ gazdasági társaság képviseletére jogosult tisztségviselõje, amelynek Szentes várossal szemben 60 napot meghaladóan köztartozása van, mindaddig nem részesülhet képviselõi tiszteletdíjban és természetbeni juttatásban, ameddig a köztartozása fennáll, illetve ameddig az általa képviselt gazdasági társaság köztartozása fennáll.” III. Az indítvány megalapozott. Az Alkotmány 44/A. § (2) bekezdése szerint a helyi önkormányzat feladatkörében rendeletet alkothat, amely 2003/74. szám nem lehet ellentétes a magasabb szintû jogszabályokkal. Az Ötv. 16. § (1) bekezdése elõírja, hogy a képviselõ-testület a törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására önkormányzati rendeletet alkot. Az önkormányzati képviselõi (bizottsági) munka eredményes ellátása érdekében az Ötv. több garanciát nyújt fõként annak érdekében, hogy a képviselõi társadalmi megbízatás ellátása következtében többnyire idõigényes munkateher miatt ne érje anyagi hátrány az önkormányzati képviselõt. Az Ötv. 20. § (2) bekezdése értelmében a képviselõ-testület a települési képviselõnek (bizottsági tagnak) — törvény keretei között — meghatározott tiszteletdíjat, természetbeni juttatást állapíthat meg rendeletében. A Pttv. 17. §-a úgy rendelkezik, hogy a képviselõ-testület a tiszteletdíj mértékét és a természetbeni juttatást rendeletben szabályozhatja, és azokat a rendeletében meghatározott esetekben mérsékelheti, illetve megvonhatja. A Pttv.

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes